Norjassa huumeriippuvaiset voidaan passittaa vankilan sijasta hoitoon.

MOSTPHOTOS.COM

Norja on kokeillut käytäntöä vuodesta 2006 asti Bergenissä ja Oslossa. Nyt se on otettu käyttöön koko maassa.

– Tavoitteena on, että yhä useammat pääsisivät irti huumeriippuvuudesta eivätkä enää palaisi tekemään rikoksia. Mutta jos he rikkovat hoito-ohjelman ehtoja, he joutuvat suorittamaan tuomionsa normaalisti vankilassa, sanoo Norjan oikeusministeri Anders Andundsen.

Uusi lainsäädäntö on otettu Norjassa vastaan ristiriitaisin tuntein. Osan mielestä huumeiden hallussapito pitäisi edelleen katsoa rikokseksi kun taas toisten mielestä laki ei ole edelleenkään riittävä vaan huumeriippuvaisia pitäisi auttaa vieläkin enemmän.

– Addikteja kohdellaan silti kuin rikollisia. Hoito-ohjelma on yhdenlainen rangaistusmuoto, eivätkä nämä ihmiset tarvitse sellaista. He tarvitsevat apua, kritisoi huumeiden vapauttamista puolesta kampanjoiva Arild Knutsen.

Samankaltaisia huumausaineiden käytön ja hallussapidon rangaistavuuden lievennyksiä sekä poistamisia on tehty muuallakin maailmassa. Kokemukset ovat olleet hyviä ja huumeiden käytön sekä huumeiden aiheuttamien ongelmien on katsottu vähentyneen.

Lähde: Independent